cyanic-selkie/wikianc huggingface dataset:
ბრაზილიის შტატების კულტურა
nambicuara-ლი ადამიანი
ტერფები ძალიან ბრტყელი აქვთ, ხოლო ფეხები მოხდენილი და დაკუნთული. ხელები- მოკლე.
ქორწინება
Nambicuara-ს მოსახლეობისთვის ქორწინება ძირითადად მონოგამიურია, მაგრამ გავლენიან კაცებს შესაძლებელია 2 ან 3 ცოლიც ჰყავდეთ. თუმცა, როდესაც გოგონები სქესობრივად მომწიფდებიან, ისინი დედასთან ბრუნდებიან.
სოციალიზიაცია
ლევი შტრაუსის მიხედვით, nambicuara-ლი ბავშვები ძალიან განებივრებულები, ჭირვეულები და თავისფულები არიან. მოტირალ ბავშვს მაშინვე ანუგეშებს ოჯახის წევრი ან მასზე უფროსი ბავშვი.
სოციალური ორგანიზაცია
აღმოსავლეთ და დასავლეთ nambicuara დაყოფილი იყო 8 ტომად და თითოეულ ამ ტომს თავისი ლიდერი ჰყავდა. მისი ავტორიტეტი განისაზღვრებოდა იმით, თუ როგორ დანიშნავდა ის კაცებს ქოხების მშენებლობისთვს, ნადირობისთვის, ანდაც რიტუალების ჩასატარებლად იმ შემთხვევაში თუ ტომს შამანი არ ჰყავდა.
ბელადის ძალაუფლება მემკვიდრეობითი არ იყო. ბელადი სახელს იხვეჭდა, მაგალითად თუ ის წარმატებული მონადირე იყო.
პოლიტიკური ორგანიზაცია
ყველა სოფელი იმართებოდა ბელადის მიერ, მაშინ როდესაც სოფლის რაღაც ერთეულებს, ანდაც სეზონურ ნადირობას „ქვებელადი“ ხელმძღვანელობდა. ბელადი მემკვიდრედ ირჩევდა ყველაზე მარჯვეს ტომიდან.
რელიგია
1930 წლიდან მისიონერების გამოჩენის გამო,nambicuara- ს რელიგია ოდნავ შეიცვალა., თუმცა „ძალა“ არის ძირითადი რელიგიური კონცეფცია და სწამთ, რომ ის ყველა ადამიანში, ცხოველსა თუ უსულო საგანშია. ლევი შტრაუსის მიხედვით, ნათება მათთვის ზებუნებრივ მოვლენად აღიქმება. ამასთან, თვლიან, რომ ტყეებში, ბუჩქებსა თუ მინდვრებში ჩასახლებულები არიან სულები, რომლებიც „გამოსახლდებიან“ საჭიროების შემთხვევაში.
ყველა ტომს ჰყავს შამანი, რომელის ხელმძღვანელობს ცერემონიებს, ამყარებს კონტაქტს ზებუნებრივ არსებებთან და კურნავს ავადმყოფებს.
ცერემონიები
წვიმიანი სეზონის პერიოდში, კაცები იკრიბებიან და ფლეიტაზე უკრავენ და შესთხოვენ წინაპრებს უხვ მოსავალს.
ხელოვნება
ინსტრუმენტების თანხლებით სიმღერა მნიშვნელოვანი მოქმედებაა როგორც გასართობად, ასევე რიტუალების ჩასატარებლად. საომარ ცეკვებს ასრულებენ ისინი, ვინც პირველი აუწყობს ფეხს მუსიკის რიტმს, შემდეგ კი „ერკინებიან“ ერთამენთს მშვილდ- ისრითა და ხელკეტებით. ამით ისინი ასახიერებენ მტერს.
Nambicuara-ლი ინდიელები გოგრაზე ხატავენ სამკუთხედებს, ოთხკუთხედებს, ტალღოვან ხაზებს, წერტილებსა და კაცისა და ქალის გამოსახულებებს.
სამყაროსთან დაკავშირებული ცოდნა
ბრაზილიელიინდიელებისთვისარსებობს 2 სახის ციური სხეული: პლანეტები და „პატარა ვარსკვლავები“.
წელიწადს 2 ნაწილად ყოფენ: წვიმიან სეზონად, რომელიც დაახლოებით 5 თვის მანძილზე გრძელდება და მშრალ სეზონად, რომელიც 7 თვე გრძელდება.
მედიცინა
Nambicuara-ს წარმომადგენლები თვლიან, რომ ავადმყოფობა გამოწვეულია არაკეთილმოსურნე სულებისაგან, ხოლო „მარტივ“ დაავადებებს, როგორიცაა თავის ტკვილი ან დისპესია, ისინი მინიშნებად თვლიან. სხვა, უფრო სერიოზულ დარღვევებში კი შამანი ერევა, რომელიც იყენებს სამკურნალო მცენარეებს, რათა განდევნოს ეშმაკი მსხვერპლის სხეულიდან. ის ასევე გალობს, რადგან ვალდებულია დაეხმაროს სულს და აღმოაჩინოს დაავადების გამომწვევი მიზეზი.
სიკვდილი
გარდაცვლილებს ბრაზილიელი ინდიელები მარხავენ ან მოხრილს ან მთლიანად გაჭიმულს ფეხებით აღმოსავლეთის მიმართულებით. ისინი თვლიან, რომ სიკვდილის შემდეგ კაცები იაგუაუარებად გადაიქცევიან, ხოლო ქალები და ბავშვები კი ქარიშხალთან ერთად უჩინარდებიან. სწორედ ამიტომ იაგუარზე კი ნადირობენ და მის ტყავს ტანისამოსად იყენებენ, მაგრამ არავითარ შემთხვევაში არ ჭამენ მას. Nambicuara-ს ხახლის აზრით,სულები  რამდენიმე დღით ყოვნდებიან საფლავებში, ხოლო შემდეგ მიემართებიან კლდეებისაკენ, რომლებსაც ისინი სულების სახლად თვლიან.
კატეგორია:კულტურა კონტინენტების მიხედვით კატეგორია:ბრაზილიური კულტურა
დამწნილება
დამწნილება — ბოსტნეული კულტურების (კომბოსტო, ჭარხალი, კიტრი, წიწაკა, ბადრიჯანი და სხვა) დაკონსერვება რძემჟავა დუღილითა და მარილით (პროდუქტის წონის 2-3 %). რძემჟავა წარმოიქმნება ნედლეულში არსებული შაქრის გარდაქმნით, რასაც რძემჟავა ბაქტერიები იწვევს. დამწნილებული ბოსტნეული კარგად ინახება 0 °C-დან 2 °C-მდე ტემპერატურაზე.
ჭრაჭუნა ფანჩატური
ჭრაჭუნა ფანჩატური (Скрипучая беседка) — ეგზოტიკური პავილიონი სანქტ-პეტერბურგში, ცარსკოე-სელოს საზღვარზე, ეკატერინეს პარკის პეიზაჟურ ნაწილსა და პოდკაპრიზოვოის გზას შორის, რომლის შემდეგ მდებარეობს პატარა ჩინური სოფელი.
ისტორია
პავილიონი აშენებულია არქიტექტორ გეორგ-ფონ ვოლდენთის მიერ. მშენებლობა გაგრძელდა 1778 წლიდან 1786 წლამდე. სახლის კედლები გაფორმებულია დრაკონებითა და სხვა სტილიზებული ჩინური მოტივებით. პავილიონის სახელი გულისხმობს ლითონის ბანერის ზედა ნაწილში წარმოქმნილ დამახასიათებელ ხმის ჩამოსვლას, რომელიც გამოწვეული ქარისაგან.
პავილიონის პროექტი გამოირჩევა ტექნიკის მრავალფეროვნებითა და სირთულით: მრგვალი ფანჯარა და ღია კარი, აგრეთვე ლამაზი დეკორები. სახურავი ჩინურ სტილშია შესრულებული და შემკულია მოოქროვილი დრაკონებით, რომელიც მოქანდაკე პ. ი. ბრილოს მიერაა შესრულებული.
მეორე მსოფლიო ომის დროს, შენობა დაზიანდა და სარესტავრაციო 1956 წელს შესრულდა.
შენობის ახალი რესტავრაციის პროექტი უნდა დაწყებულიყო 1992 წელს, თუმცა, რესტავრაცია 1997 წელს დაიწყო, ამის მიზეზი იყო სახელმწიფოსა და მუზეუმის ბიუჯეტის ფინანსური პრობლემები. სარესტავრაციო სამუშაოების დროს შეიცვალა სახურავი, შენობის გალავანი რკინისგან დამზადებული ახალი ნაჭრებით შეკეთდა. ასევე მოხდა შიდა ინტერიერის რესტავრაციაც. ცარსკოე-სელოს 300 წლის იუბილესთან ერთად, აღნიშნული შენობა სრულად აღდგა.
ლიტერატურა
კატეგორია:სანქტ-პეტერბურგის კულტურული მემკვიდრეობის ფედერალური ობიექტები
РКУ01-125/Б23-05-У1 (ЛЗС)
რუსული (საბჭოთა) წარმოების გარე განათების სანათი. აწარმოებდნენ 1970-იან წლებში. РКУ01-250/Б23-04-У1 (ЛЗС)-ის შემცირებული ვარიანტი, განკუთვნილი იყო 125W სიმძლავრის მაღალი წნევის ნატრიუმის ნათურებისთვის.
ელექტროაღჭურვილობა
ერთადერთი ელექტროხელსაწყო რაც ამ სანათს გააჩნდა იყო დროსელი.
რესურსები ინტერნეტში
კატეგორია: გარე განათების მოწყობილობები
ქირქიოი (პოსოფის რაიონი)
სოფლის ძველი ისტორიული, ქართული სახელწოდებაა ქერი.
სქოლიო
კატეგორია:პოსოფის რაიონის სოფლები
აზერბაიჯანის ოჯახის, ქალთა და ბავშვთა სახელმწიფო კომიტეტი
აზერბაიჯანის ოჯახის, ქალთა და ბავშვთა სახელმწიფო კომიტეტი (Azərbaycan Respublikasının Ailə, Qadın və Uşaq Problemləri üzrə Dövlət Komitəsi) არის აზერბაიჯანის სახელმწიფო კაბინეტის შემადგენლობაში შემავალი სამთავრობო სააგენტო, რომელიც არეგულირებს ქალთა და ბავშვთა უფლებების დაცვას და აკონტროლებს არასამთავრობო ორგანიზაციების საქმიანობას, რომლებიც მონაწილეობენ აზერბაიჯანის რესპუბლიკაში ოჯახის ინსტიტუტის გაძლიერებაში. სამინისტროს ხელმძღვანელობს ჰიჯრან ჰუსეინოვა.
ისტორია
1998 წლის 14 იანვარს, პრეზიდენტის ბრძანებით შეიქმნა ქალთა საქმეთა სახელმწიფო კომიტეტი. კომიტეტი არეგულირებს საქმიანობას, რომელიც ეხება ამ სფეროში არსებული პრობლემების გადაჭრას. 2006 წლის 6 თებერვალს კომიტეტმა გააფართოვა თავისი პორტფელი ოჯახებისა და ბავშვების პრობლემების გადასაჭრელად და, ამრიგად, დაარსდა ოჯახის, ქალთა და ბავშვთა პრობლემების გადაჭრის სახელმწიფო კომიტეტი. დაარსების დღიდან კომიტეტმა ხელი შეუწყო ქალთა დამოუკიდებლობას სამოქალაქო საზოგადოებაში, ოჯახებში საარსებო წყაროს გაზრდის თვალსაზრისით.
საქმიანობა
კომიტეტის საქმიანობა შემდეგია:
აზერბაიჯანის რესპუბლიკა შეუერთდა გაეროს კონვენციას ქალთა მიმართ დისკრიმინაციის ყველა ფორმის აღმოფხვრის შესახებ 1995 წელს და პერიოდულ მოხსენებებს წარუდგენს კონვენციის განხორციელების შესახებ გაერო-ს იმავე კომიტეტს.
აზერბაიჯანის მილი მეჯლისის მიერ გენდერულ თანანსწორობაზე მიღებული  კანონის მთავარი მიზანია ქალებისა და მამაკაცების თანაბარი უფლებების დაცვა საზოგადოებრივი ცხოვრების ყველა სფეროში და ყველანაირი ფორმის დისკრიმინაციის აღმოფხვრა სქესის ნიშნით. ამ სამართლებრივი, ორგანიზაციული და სხვა მექანიზმის წყალობით, სახელმწიფო უზრუნველყოფს ქალთა და მამაკაცთა თანაბარ წარმომადგენლობას მართვაში და გადაწყვეტილების მიღებაში, თანაბარ შესაძლებლობებს, გენდერულ თანასწორობასა და დისკრიმინაციის ყველა ფორმის აღმოფხვრაში.
ყოველდღიური ძალადობის პრევენციის ამოცანა მომავლის ერთ-ერთი მთავარი გამოწვევაა. ამისათვის მომზადდა "დემოკრატიული საზოგადოებაში ძალადობის წინააღმდეგ ბრძოლის რესპუბლიკური ყოვლისმომცველი პროგრამა". პროგრამის მიზანია ოჯახში ძალადობის შემცირება და ძალადობრივი ქცევის თავიდან აცილება სპეციალური ღონისძიებების საშუალებით, საჯარო და პირადი ცხოვრების სხვადასხვა სფეროებში. შეიქმნა სამუშაო ჯგუფი „ოჯახში ძალადობის წინააღმდეგ ბრძოლის შესახებ“ კანონის შესამუშავებლად, მომზადდა შესაბამისი კანონპროექტი და წარედგინა მილი მეჯლისს.
სირიის ტურიზმი
მიუხედავად იმისა, რომ სირიაში დასავლეთ აზიის უძველესი ქალაქები, როგორიცაა დამასკო და ალეპო, მდებარეობს, ქვეყანაში ტურიზმის დონე მკვეთრად შემცირდა სირიის სამოქალაქო ომის გამო, რომელიც 2011 წელს დაიწყო და დღემდე გრძელდება. ტურიზმის დაცემა აგრეთვე ქვეყნისათვის დაწესებულმა საერთაშორისო ეკონომიკურმა სანქციებმა და სირიული გინვანქის მკვეთრმა გაუფასურებამ განაპირობა.
აზერბაიჯანის ოჯახის, ქალთა და ბავშვთა სახელმწიფო კომიტეტი
საქმიანობა
აზერბაიჯანის რესპუბლიკის ოჯახის, ქალთა და ბავშვთა საქმეთა სახელმწიფო კომიტეტი აფორმებს და მჭიდროდ თანამშრომლობს საერთაშორისო და არასამთავრობო ორგანიზაციებთან ყველა სფეროში.
სირიის ტურიზმი
სამოქალაქო ომის დაწყებამდე, 2010 წელს, სირიას 8.5 მილიონი ტურისტი ეწვია, რის შედეგადაც ქვეყანამ ტურიზმიდან 30.8 მილიარდი სირიული გირვანქის ოდენობის შემოსავალი მიიღო, ხოლო ტურიზმის სექტორმა ქვეყნის ეკონომიკის 14% შეადგინა. 2015 წლისთვის სირიაში ტურისტთა რაოდენობა 98%-ით შემცირდა.
აზერბაიჯანის ოჯახის, ქალთა და ბავშვთა სახელმწიფო კომიტეტი
საქმიანობა
2006 წლის 1 ივნისს აზერბაიჯანის რესპუბლიკის ოჯახის, ქალთა და ბავშვთა სახელმწიფო კომიტეტმა ჩაატარა ბავშვთა საერთაშორისო დღისადმი მიძღვნილი 10-დღიანი ღონისძიებების სერია.
სტრუქტურა
კომიტეტის სტრუქტურა შედგება განყოფილებებისგან და აპარატებისგან.
სირიის ტურიზმი
2011 წლის კრიზისამდე
2000 წელს სირიის მშპ-ში ტურიზმის წილი 6% იყო. 2002 წელს გამოქვეყნდა ეკოლოგიური ტურიზმის განვითარების გეგმა, რომელიც უდაბნოსა და ბუნებრივ ნაკრძალებში ტურისტების მიზიდვას ისახავდა მიზნად. 2004 წლის ბოლოს დამასკოში ორი მდიდრული სასტუმრო გაიხსნა.
აზერბაიჯანის ოჯახის, ქალთა და ბავშვთა სახელმწიფო კომიტეტი
სტრუქტურა
სულ წარმოდგენილია 6 განყოფილება:
სირიის ტურიზმი
2011 წლის კრიზისამდე
სამოქალაქო ომის დაწყებამდე სირიაში ტურისტთა რიცხვი მნიშვნელოვნად იზრდებოდა. სირიის ტურიზმის სამინისტროს 2011 წლის იანვრის მონაცემებით, 2009 წელს ქვეყანას 6 მილიონი ტურისტი ეწვია, ხოლო 2010 წელს ეს რიცხვი 8.5 მილიონამდე, შესაბამისად 40%-ით გაიზრდა.
აზერბაიჯანის ოჯახის, ქალთა და ბავშვთა სახელმწიფო კომიტეტი
კომიტეტის უფლებები
კომიტეტს აქვს უფლებამოსილების შესრულების შემდეგი უფლებები:
სირიის ტურიზმი
2011 წლის შემდეგ
2011 წლის მარტში სირიის სამოქალაქო ომის დაწყების შემდეგ ქვეყანაში ტურიზმის დონემ საგრძნობლად იკლო. ოფიციალური ცნობების მიხედვით, ტურისტული სასტუმროები ლტოლვილთა თავშესაფრებად იქცა. თუ 2011 წლის პირველ მეოთხედში ტურიზმის შემოსავალი 52 მილიარდი სირიული გირვანქა იყო, 2012 წლის პირველ მეოთხედში ეს რიცხვი 12.8 მილიარდამდე დაეცა. ასევე წინა წელთან შედარებით ტურისტთა რიცხვმა 76%-ით იკლო. 2012 წლის მეორე მესამედში ტურიზმის სექტორში დასაქმების დონე დაეცა. იუნესკოს ცნობების მიხედვით, სამოქალაქო ომის შედეგად სირიის ექვსი კულტურული მემკვიდრეობის ძეგლიდან ხუთი დაზიანდა. 2012 წელს სირიამ გაეროს წერილი მისწერა, რომელშიც ტურიზმის ინდუსტიის დაცემა აღწერა და აღნიშნა, რომ წინა წელთან შედარებით სასტუმროების დატვირთვა 90%-დან 15%-მდე დაეცა.
აზერბაიჯანის ოჯახის, ქალთა და ბავშვთა სახელმწიფო კომიტეტი
სქოლიო
კატეგორია:აზერბაიჯანის სახელმწიფო უწყებები კატეგორია:აზერბაიჯანის კომიტეტები
სირიის ტურიზმი
აღდგენა
მას შემდეგ, რაც სირიის არმიამ ქვეყნის სამხრეთი და დასავლეთი ნაწილები დაიბრუნა, ეს ტერიტორიები კვლავ სირიის მთავრობის კონტროლის ქვეშ მოექცა. დაიწყო საომარი მოქმედებების შედეგად დაზიანებული ტურისტული ობიექტების აღდგენა და განახლება. იუნესკოს ძეგლებს შორის აღადგინეს ალეპო, პალმირა და კრაკ-დე-შევალიე.
იუნესკოს ძეგლები
სირიაში იუნესკოს მსოფლიო მემკვიდრეობის ექვსი ძეგლი მდებარეობს, ხოლო 12 ძეგლი კანდიდატთა სიაშია შეტანილი.
სქოლიო
კატეგორია:აზიის ტურიზმი
სოჩი-ვეკი
სოჩი-ვეკი (Socii Vechi) — სოფელი მოლდოვაში, ფელეშტის რაიონში. მდებარეობს ზღვის დონიდან 81 მეტრზე. 2004 წლის მონაცემებით, მოსახლეობა 41 ადამიანს შეადგენდა.
რესურსები ინტერნეტში
კატეგორია:ფელეშტის რაიონის სოფლები
ჰომოლოგია (ბიოლოგია)
მინი|მარჯვნივ|ჰომოლოგიის მაგალითი: სხვადასხვა არსების კიდურები ჰგავს ერთმანეთს (მსგავსება მონიშნულია ერთნაირი ფერებით) ჰომოლოგიური (ὅμοιος — მაგვარი, მსგავსი; λογος — სიტყვა, კანონი) — ბიოლოგიაში უწოდებენ ცხოველებისა და მცენარეების ორგანოებს, რომლებსაც აგებულების საერთო გეგმა აქვთ, ერთიანი წარმოშობა ახასიათებთ და ანალოგიურ (მაგ., ტიტას ბოლქვი და კარტოფილის გორგილი სახეცვლილი ყლორტებია) ან განსხვავებულ (მაგ., ფრინველის ფრთა და ადამიანის ხელი) ფუნქციებს ასრულებენ. ერთი და იმავე ორგანიზმის ჰომოლოგიურ ორგანოებს მსგავსი ორგანოები ეწოდება. ისინი განლაგებული არიან სხეულის გრძივ ღერძზე სიმეტრიულად (მაგ., ხერხემლიანთა წინა და უკანა კიდურები, ფეხსახსრიანთა კიდურები და პირის დანამატები) ან რაიმე გარკვეული წესის გარეშე (ქერცლები, ბუმბული, თმა, ფოთლები).
იხილეთ აგრეთვე
კატეგორია:ევოლუციური ბიოლოგია კატეგორია:მორფოლოგიური ევოლუცია კატეგორია:შედარებითი ანატომია
სახლი ქალაქის განაპირას (2004 წლის ფილმი)
სახლი ქალაქის განაპირას (Home on the Range) — 2004 წლის ამერიკული ანიმაციური ფილმი. იგი გადაიღო Walt Disney Feature Animation-მა, ხოლო დისტრიბუტორია Buena Vista Pictures. ფილმი გამოვიდა 2004 წლის 2 აპრილს და არის უოლტ დისნეის ანიმაციური სტუდიების რიგით 45-ე სრულმეტრაჟიანი ნახატი ანიმაციური ფილმი, უკანასკნელი 2009 წლის ფილმამდე „პრინცესა და ბაყაყი“.
ფილმის სახელწოდება მომდინარეობს ამავე სახელწოდების სიმღერიდან. მის პერსონაჟებს ახმოვანებენ როზანა ბარი, ჯუდი დენჩი, კუბა გუდინგ უმცროსი, რენდი კუეიდი, ჯენიფერ ტილი და სტივ ბუშემი. მოქმედება მიმდინარეობს ძველ დასავლეთში. მთავარი პერსონაჟია სამი ძროხა - თავგადასავლების მოყვარული მეგის, სამართლიანი მისის კელოუეი და სულელი გრეისი. მათ მიერ გამოაშკარავებულია ფერმის ხელოვნურად გაკოტრების და დახურვის გეგმა, ამიტომ ყველაფერი უნდა გაკეთდეს, რათა ეს არ მოხდეს. აჯანყებას ხელმძღვანელობენ ცხენი ბაკი და ძროხები, რომლებმაც გადაწყვიტეს ყველაფერზე წავიდნენ, ოღონდ ფერმა გაკოტრებისგან გადაარჩინონ.
„სახლი ქალაქის განაპირას“ გამოვიდა 2004 წლის 2 აპრილს. მან მიიღო არაერთგვაროვანი შეფასებები და კინოგაქირავებში წინა ფილმებთან შედარებით ნაკლებად წარმატებული იყო.
აირანი
მინი|აირანი აირანი (Ayran, Айран, Айрян, Айран, Айран, Айран, Әйрән, Ayran, aýran, Ayron, Уйран) — რძის ნაწარმის ერთ-ერთი ნაირსახეობა კათიღის ან კეფირის საფუძველზე თურქულენოვან, ჩრდილოკავკასიურ და ბალკანურ ხალხებში.
სხვადასხვა ენებსა და ხალხებში ზუსტი აზრი, დასახელება და დამზადების ტექნოლოგია სხვადასხვანაირია, მაგრამ საერთოს წარმოადგენს ის, რომ ეს არის რძის პროდუქტი, რომელიც მიიღება რძის ბაქტერიების მეშვეობით. ამასთან ერთად მიწადმოქმედ ხალხებს იგი უფრო წვნიანი აქვთ და გამოიყენება წყურვილის მოსაკლავად, ხოლო მომთაბარე ხალხებში უფრო შესქელებულია და უფრო არაჟანს მიმსგავსებული, რომელის შენახვა და გადაადგილება უფრო გაადვილებულია, მაგრამ მეორე შემთხვევაში აირანი მოითხოვს მის გახსნას წყალში, რძეში ან კუმისში. მათ გააჩნიათ სხვადასხვა სახის ცხიმიანობა. .
ლიტერატურა
კატეგორია:აღმოსავლური სამზარეულო კატეგორია:აზერბაიჯანული სასმელები
ფუად მასუმი
ფუად მასუმი (محمد فؤاد معصوم هورامي; დ. 1938, კოი-სანჯაყი, ერბილი, ერაყი) — ერაყელი და ქურთი პოლიტიკური მოღვაწე. ერაყის ქურთისტანის პირველი პრემიერ-მინისტრი 1992-1994 წლებში. ერაყის მე-7 პრეზიდენტი 2014 წლის 24 ივლისიდან 2018 წლის 2 ოქტომბრამდე.
სქოლიო
კატეგორია:ერაყის პრეზიდენტები კატეგორია:დაბადებული 1938
საბუის ღვთისმშობლის ეკლესია (ყვარლის მუნიციპალიტეტი)
საბუეს ღვთისმშობლის ეკლესია — არქიტექტურული ძეგლი დგას ყვარლის მუნიციპალიტეტის სოფელ საბუეს ცენტრში. თარიღდება გვიანდელი შუა საუკუნეებით.
აღმოსავლეთ ფასადის ფრონტონზე, აგურის წყობის შეღრმავებით, გამოსახულია საფეხურებიან პოსტამენტზე დაყრდნობილი ჯვარი, რომელიც ღერძიდან ოდნავ სამხრეთითაა გადაადგილებული დასავლეთ ფასადზე. შესასვლელის ორივე მხარეს, ერთ ვერტიკალზე განლაგებული ოთხ-ოთხი შეღრმავებული რომბია. ფასადის კიდეებთან კი თითო განიერი, შეისრულთაღოვანი ნიშა. ერთი პატარა, სწორკუთხა ნიშა შესასვლელის ზემოთაცაა. ფრონტონზე კი სამი დიდი შეღრმავებული ჯვარია ჩრდილოეთ ფასადზე. შესასვლელი მორთულია. მის ორივე მხარეს, ვერტიკალურად განლაგებული სამ-სამი რომბით. ფასადები დასრულებულია აგურის ორსაფეხურიანი ლავგარდნით. გადახურულია ღარისებრი კრამიტით.
ლიტერატურა
კატეგორია:ყვარლის მუნიციპალიტეტის ტაძრები
ტოკაჩეს რაიონი
ტოკაჩეს რაიონი (Distrito de Tocache) — რაიონი პერუში, სან-მარტინის რეგიონის ტოკაჩეს პროვინციაში. მდებარეობს ზღვის დონიდან 497 მეტრზე. 2007 წლის მონაცემებით, მოსახლეობა 25 974 ადამიანს შეადგენდა, სიმჭიდროვე 23 ადამიანი კმ²-ზე. ფართობი 1 142 კმ²-ია.
რესურსები ინტერნეტში
კატეგორია:სან-მარტინის რეგიონის რაიონები კატეგორია:ტოკაჩეს პროვინციის რაიონები
პოზიტრონი
პოზიტრონი (positive და ; აღმნიშვნელი სიმბოლო — e^+) — დადებითი ელექტრული მუხტის მქონე ელემენტარული ნაწილაკი, ელექტრონის ანტინაწილაკი. პოზიტრონისა და ელექტრონის მასები (m_e) სპინები (S) ერთმანეთის ტოლია, ხოლო ელექტრული მუხტები (e) და მაგნიტური მომენტები (\mu_e) ერთმანეთის ტოლია აბსოლუტური სიდიდითა და ურთიერთსაწინააღმდეგოა ნიშნით [ კგ, S=1/2 (პლანკის \hbar მუდმივას ერთეულებით), კ,  (ბორის მაგნეტონის ერთეულებით].
ელექტრონის ორი დადებითად დამუხტული „ორეულის“ არსებობის აუცილებლობა გამომდინარეობს დირაკის განტოლებიდან, რაზეც პ. დირაკმა 1931 წელს მიუთითა. 1932 წელს ასეთი ნაწილაკი კოსმოსური სხივების შემადგენლობაში ექსპერიმენტულად აღმოაჩინა კ. ანდერსონმა და მას „პოზიტრონი“ უწოდა. პოზიტრონი მონაწილეობს სუსტ და გრავიტაციულ ურთიერთქმედებაში. იგი ლეპტონების კლასს მიეკუთვნება. სტატისტიკური თვისებების მიხედვით პოზიტრონი ფერმიონია. იგი სტაბილური ნაწილაკია, მაგრამ ელექტრონთან ანიჰილაციის უნარის გამო ნივთიერებაში მოკლე ხანს არსებობს (მაგ. ტყვიაში პოზიტრონი ანიჰილაციას განიცდის საშუალოდ წმ-ის შემდეგ).
პოზიტრონი წარმოიქმნება თავისუფალ ელემენტარულ ნაწილაკთა ურთიერთგარდაქმნების დროს (მაგ. ეტა-მეზონის დაშლის პროცესში), გამა-კვანტით ელექტრონ-პოზიტრონის წყვილის წარმოქმნის შედეგად და ზოგიერთი რადიოაქტიული ბირთვის ბეტა-დაშლის დროს.
რესურსები ინტერნეტში
კატეგორია:ანტიმატერია კატეგორია:ელექტრონი კატეგორია:ელემენტარული ნაწილაკები კატეგორია:ლეპტონები
გოდორყური
გოდორყური — ტირიფის წნელით მოწნული დიდი, დაახლოებით 3 მ სიმაღლისა და 2 მ სიგანის გოდორი მდინარის ნაპირის გასამაგრებლად, ან სარწყავი არხის სათავეში წყლის გადასაშვებად. ქვემოდან გამაგრებული იყო მიწაში ჩასარჭობი მანებით (მარგილებით). გოდორყურს მდინარის კალაპოტში შერჩეულ, ამოსუფთავებულ ადგილას დგამდნენ და რიყის ქვით ავსებდნენ. მდინარის კალაპოტისა და არხის სიდიდის შესაბამისად, სათავეში ზოგჯერ მეორე ან მესამე გოდორყური იდგმებოდა ისე, რომ წყალში ცერად ყოფილიყო წაზიდული. გოდორყურს ფართოდ იყენებდნენ ქართლ-კახეთში. აგებდნენ ადრე გაზაფხულზე, მდინარეების ადიდებამდე.
გოდორყური ასევე ეწოდება სათევზაო გოდორს, რომელშიც ჩადგმულია ძაბრისმაგვარი ყელი. გოდორყურს მდინარეში ისე აწვენენ, რომ ფართო პირი წყლის დინებისაკენ ჰქონდეს მიმართული და ძაბრის ნასვრეტი სანახევროდ წყლით დაიფაროს. თავგადაშლილი პირიდან თევზი შიგ შედის, უკან კი ვეღარ გამოდის.
ლიტერატურა
კატეგორია:ჭურჭელი
აზერბაიჯანის იუსტიციის სამინისტრო
აზერბაიჯანის იუსტიციის სამინისტრო (Azərbaycan Respublikası Ədliyyə Nazirliyi) — სამინისტროს შექმნის თარიღად ითვლება 1918 წლის 22 ნოემბერი, როდესაც დაამტკიცეს დადგენილება იუსტიციის სამინისტროს შესახებ აზერბაიჯანის დემოკრატიულ რესპუბლიკაში.
ამჟამად აზერბაიჯანის რესპუბლიკის იუსტიციის მინისტრი ფიქრეთ მამედოვია.
ისტორია
აზერბაიჯანის დემოკრატიული რესპუბლიკის ოკუპაციის შემდეგ, 1920 წლის მაისში, აზერბაიჯანის რევოლუციური კომიტეტის გადაწყვეტილებით, აზერბაიჯანის იუსტიციის სამინისტრო გაუქმდა და ნაცვლად შეიქმნა იუსტიციის სახალხო კომისარიატი.
1930 წელს კომისარიატi ლიკვიდირებულ იქნა, მისი უფლებამოსილება გადაეცა უზენაეს სასამართლოს, ცენტრალურ აღმასრულებელ კომიტეტს, პროკურატურასა და სხვა ორგანოებს.
1933 წელს იუსტიციის სახალხო კომისარიატი რეორგანიზებულ იქნა და მის უფლებამოსილებაში შედიოდა კანონპროექტების მომზადება, კანონების ინტერპრეტაცია, მოსამართლეთა მომზადება, მოსახლეობისთვის იურიდიული დახმარების გაწევა, სასჯელაღსრულების სისტემის მართვა და ა.შ.
1937 წელს იუსტიციის სახალხო კომისარიატის ახალი დებულება დამტკიცდა. შედეგად, მისი უფლებამოსილება მნიშვნელოვნად იყო შეზღუდული.
1959 წელს იუსტიციის სამინისტრო კვლავ გაუქმდა და სასამართლო ხელისუფლების ყველა საქმიანობა გადაეცა უზენაეს სასამართლოს.
აზერბაიჯანის სსრ იუსტიციის სამინისტროს მეორე დაბადების დღეა 1970 წლის 27 ოქტომბერი, როდესაც ჰეიდარ ალიევი რესპუბლიკაში ხელისუფლებაში მოვიდა.
2000 წლის 11 ნოემბრის ბრძანებით, იუსტიციის სამინისტროს პირველი დებულების დამტკიცების დღე (22 ნოემბერი) გამოცხადდა სასამართლოს პროფესიული მოხელეების დღე.
2009 წლის 6 თებერვლის აზერბაიჯანის რესპუბლიკის პრეზიდენტის ბრძანებით დამტკიცდა 2009-2013 წლების აზერბაიჯანული სასამართლოების განვითარების სახელმწიფო პროგრამა.
თანამშრომლობა
იუსტიციის სამინისტრო თანამშრომლობს რუსეთის ფედერაციის იუსტიციის სამინისტროსთან. კერძოდ, 2001 წლის 3 ოქტომბერს ხელი მოეწერა შეთანხმებას მოსკოვში თანამშრომლობის ორ სამინისტროებს შორის. იუსტიციის სამინისტრო ასევე დსთ-ს ქვეყნებთან თანამშრომლობს: უზბეკეთი, ყაზახეთი, ბელარუსი და ა.შ. დეპარტამენტის უფროსი ასევე არის ანტიკორუფციული ხელისუფლების საერთაშორისო ასოციაციის (IAAO) აღმასრულებელი კომიტეტის ვიცე-პრეზიდენტი.
სტრუქტურა
იუსტიციის სამინისტროს სათავეში დგას იუსტიციის მინისტრი. მას ჰყავს სამი მოადგილე, ასევე პენიტენციანური სამსახურის უფროსი. სამინისტროს აპარატში შედიან:
რესურსები ინტერნეტში
კატეგორია:აზერბაიჯანის სახელმწიფო უწყებები კატეგორია:აზერბაიჯანის სამინისტროები კატეგორია:აზერბაიჯანის სამართალი
ტომსკის წითელი მეჩეთი
300px|მინი ტომსკის წითელი მეჩეთი (Красная мечеть) — ქვისგან აშენებული მეჩეთი ტომსკში. იგი აგებულია 1904 წელს ძველი ხის მეჩეთის ადგილზე. სახელი მიიღო კედლის ფერის გამო. მეჩეთი არის რეგიონალური მნიშვნელობის არქიტექტურული ძეგლი.
ისტორია
ტომსკის პირველი მეჩეთები იყოს ხისგან აგებული, მათ შორის პირველი ააგეს 1810 წელს, შემდეგ კი დაიწვა. მის ადგილზე, თათრების ქუჩისა და ამჟამინდელი ტრიფონოვის ქუჩის გადაკვეთაზე ააგეს მეორე ხის მეჩეთი, რომელიც ასევე დაიწვა 1900 წელს.
შემდეგი მეჩეთი ააგეს 1901-1904 წლებში ხამზა ხამიტოვის ინიციატივითა და ვაჭარ ქარიმ ხამიტოვის ფინანსებით. 1907 წელს მეჩეთის საიხლოვეს ააგეს მედრესე. მოსახლეობაში იგი ცნობილია ხამიტოვის მედრესეს სახელით.
2014 წლის დეკემბერში დასრულდა წითელი მეჩეთის სარესტავრაციო სამუშაოები. 2015 წელს გაიმართა გარემონტებული შენობის გახსნის ცერემონიალი, რომელსაც სტუმრობდნენ დელეგაციის წევრები ჩეჩნეთის რესპუბლიკიდან, რუსეთის აზიური ნაწილის პარლამენტებიდან, ასევე ტომსკის ოლქისა და ქალაქის მმართველი ორგანოების წარმომადგენლები.
რესურსები ინტერნეტში
კატეგორია:ტომსკის ოლქის მეჩეთები
Systems in Blue
Systems in Blue — გერმანული პოპ-ჯგუფი. მასში ამჟამად შედიან მიხაელ შოლცი და დეტლეფ ვიდეკე. ჯგუფის მონაწილეების მოღვაწეობა დაიწყო 1960-იანი წლებიდან. ისინი 1960-იან და 1970-იან წლებში სხვადასხვა ჯგუფებში მონაწილეობდნენ. როლფ კელერი მუშაობდა ჯგუფებთან Blonker, Uriah Heep, Blind Guardian, Helloween, Grave Digger, Gamma Ray, Iron Savior, Savage Circus, Tokyo, Mephistopheles და Kin Ping Meh (ჯეფ ჰარისონთან ერთად). მიუხედავად ამისა, Systems in Blue უფრო მეტად ცნობილია, როგორც Modern Talking-ის (1984-1987, 1998-2000) და Blue System-ის (1987-1997) ბეკ-ვოკალისტების ჯგუფი.
2001 წელს ჯგუფებმა BMG-ის წინააღმდეგ სასამართლოში საჩივარი შეიტანეს, თვლიდნენ რა, რომ მათი საქმიანობის ანაზღაურება დიტერ ბოლენის პროექტებში (Modern Talking, Blue System, სისი კეჩი, ნინო დე ანჯელო, კრის ნორმანი, თომას ფორსტნერი) სათანადოდ არ მოხდა. საბოლოოდ, დავა სასამართლოს ფარგლებს მიღმა გადაწყდა. BMG Berlin-მა დაადასტურა, რომ მათი ბეკ-ვოკალები Blue System-ის და Modern Talking-ის სიმღერებში იქნა გამოყენებული (გარდა უკანასკნელის ალბომების America, Victory და Universe), მოგვიანებით კი ხდებოდა ხმის მიქსზე მუშაობა, ელექტრონული საშუალებებით გამრავლება და მაღალი ტონალობის ვოკალის მიღება.
2003 წელს სიმღერების ავტორ და პროდიუსერ თომას ვიდრატთან ერთად ჯგუფის წევრებმა, როლფ კელერთან ერთად, ჩამოაყალიბეს ახალი პროექტი, Systems In Blue. მათი პირველი სინგლი „Magic Mystery“ გამოვიდა 2004 წლის 22 მარტს, მოხვდა Amazon-ის პოპულარულ 100-ეულში და მაქსი-ჩარტების მე-12 პოზიციაზე. ევროპულ საცეკვაო ჩარტში იგი #1 გახდა. სხვა ლეიბლზე გადასვლის შემდეგ ჯგუფმა გამოსცა კიდევ ორი სინგლი და 2005 წლის 20 სექტემბერს - სადებიუტო ალბომი Point Of No Return.
2007 წლის სექტემბერში როლფ კელერი 56 წლის ასაკში გარდაიცვალა გულის შეტევით გამოწვეული გართულებებით.
სქოლიო
კატეგორია:ევროდისკო ჯგუფები კატეგორია:გერმანული ევროდენს-ჯგუფები კატეგორია:Hi-NRG ჯგუფები კატეგორია:2003 წელს ჩამოყალიბებული ჯგუფები
წარჩის ფიჭერისტეს ეკლესია
წარჩის ფიჭერისტეს ეკლესია — ეკლესია სოფელ წარჩეში, გალის მუნიციპალიტეტი, აფხაზეთის ავტონომიური რესპუბლიკა, საქართველო.
ეკლესია აგებულია შუა საუკუნეებში. იგი შედგება ხუთი ოთახისაგან, რომელთაგან სამს შენარჩუნებული აქვს პირვანდელი სახე. ეკლესია ნაგებია თლილი ქვებისაგან. ეკლესიის ცენტრალური ნაწილი სპეციალისტების აზრით V საუკუნით თარიღდება.
ამჟამად ტერიტორია ოკუპირებულია რუსეთის მიერ, რის გამოც ეკლესიის შესწავლა და შესაბამისი სამუშაოების ჩატარება შეუძლებელია.
რესურსები ინტერნეტში
კატეგორია:გალის მუნიციპალიტეტის ტაძრები
ლაშა ტვილდიანი
ლაშა ტვილდიანი (დ. 12 მაისი, 1987) — ქართველი სპორტსმენი (ძიუდო). ჭაბუკებს შორის ევროპის ჩემპიონი (2003, ბაქო, აზერბაიჯანი).
რესურსები ინტერნეტში
კატეგორია:დაბადებული 12 მაისი კატეგორია:დაბადებული 1987 კატეგორია:ქართველი ძიუდოისტები
დიხაზურგის წმინდა ბარბარეს ეკლესია
დიხაზურგის წმინდა ბარბარეს ეკლესია — არქიტექტურული ძეგლი გალის მუნიციპალიტეტის სოფელ დიხაზურგაში, აფხაზეთის ავტონომიური რესპუბლიკა, საქართველო. მდებარეობს აფხაზეთის მთისწინეთის სამხრეთ-აღმოსავლეთ ნაწილში, მდ. ენგურის მარჯვენა ნაპირზე. შემორჩენილია ნანგრევების სახით, რომელსაც ადგილობრივი მოსახლეობა წმ. ბარბარეს ეკლესიას უწოდებდა. ეკლესიის ნანგრევებში აღმოჩენილი  ქართული წარწერის მიხედვით,  ტაძარი აგებულია გრიგოლ გალატოზთუხუცესის მიერ..
აღწერა
საბჭოთა პერიოდში, 1952 წლამდე, დიხაზურგას „დიდი წიფური“ ეწოდებოდა. სოფელი ასეთი სახელწოდებით გვხვდება იტალიელი კათოლიკე მისიონერის არქანჯელო ლამბერტის ისტორიულ თხზულებაში და 1654 წლის რუკაზე, რომელზეც აღნიშნულია ეკლესიის არსებობაც. როგორც ჩანს, წიფურიაში, გვიან შუა სუკუნეებში, ორი ერთმანეთთან გაერთიანებული ეკლესია არსებობდა, რომელიც XVII საუკუნის შუახანებისათვის ოდიშის სამთავროში მოღვაწე კათოლიკე მისიონერების ხელში ყოფილა.
XX საუკუნის დასაწყისში ამ ეკლესიის ნანგრევებში იპოვეს ქვის ორი ფილა, ერთ-ერთზე ამოკვეთილი წარწერით. მოსკოვის არქეოლოგიური საზოგადოების კავკასიის განყოფილების დავალებით დიხაზურგის ეკლესია და წარწერა ინახულა, იმავე საზოგადოების კავკასიის განყოფილების წევრმა, ისტორიკოსმა მოსე ჯანაშვილმა, რომლის აღწერით, ტაძარი მდებარეობდა ენგურის მარჯვენა ნაპირზე, აზნაურ მიქაიას სამფლობელოში და აგებული იყო თეთრი კირქვის ფილებით. დიხაზურგის ეკლესია დარბაზული ტიპის სამლოცველოს წარმოადგენდა, რომელიც ადგილობრივი მსხვილი ფეოდალის კარის ეკლესია უნდა ყოფილიყო.
დიხაზურგის ეკლესიის წარწერა
მინი|დიხაზურგის ფილა. ფოტო გადაღებულია 1907 წელს მოსე ჯანაშვილის თხოვნით. დიხაზურგის ეკლესიის ნანგრევებში ნაპოვნი ქვებიდან ერთ-ერთზე გამოსახულია ჯვარი, რომლის მარცხენა მხარეს ჰორიზონტალურ და ვერტიკალურ მკლავებს შორის მთელი ტანით წარმოდგენილია მამაკაცის გამოსახულება. მამაკაცს ხელები ვედრების ნიშნად ჯვრისაკენ აქვს მიმართული. ჯვრის ვერტიკალური მკლავების ზემოთ, მარჯვენა უბეში ამოკვეთილია მხედრული ანბანით შესრულებული წარწერა, რომელშიც დიხაზურგის ტაძრის ხუროთმოძღვარი გრიგოლ გალატოზთუხუცესია დასახელებული. თავიდან წარწერა არასწორად იყო წაკითხული, მაგრამ მოსე ჯანაშვილმა გაასწორა ტექსტის შინაარსი, გამოსცა და დაათარიღა იგი X-XI საუკუნეებით. მოსე ჯანაშვილის შემდეგ, გრიგოლ გალატოზთუხუცესის წარწერა დაიკარგა და ხელმეორედ  აღმოჩნდა ამჯერად დიხაზურგის სასაფლაოზე. წარწერიანი ფილა 1992-1993 წლების ომამდე ინახებოდა გალის მხარეთმცოდნეობის მუზეუმში. 1980 წელს წარწერის ტექსტი გამოსცა და XI საუკუნით დაათარიღა ვალერი სილოგავამ. პალეოგრაფიულად გრიგოლ გალატოზთუხუცესის წარწერა დასავლეთ საქართველოს ტერიტორიაზე, მხედრული ანბანით შესრულებულ წარწერებს შორის  ერთ-ერთი  ყველაზე ადრეული ნიმუშია.
ისტორიულ-წყაროთმცოდნეობითი ანალიზით, წარწერის შინაარსიდან ჩანს, რომ XI საუკუნეში, დიხაზურგის ეკლესია საქართველოს სამეფო კარის უხუცესთა ინსტიტუტის წარმომადგენელმა, სამეფო ხუროთმოძღვარმა გროგოლ გალატოზთუხუცესმა ააგო. დიხაზურგის ტაძრის თავდაპირველი მშენებლობა XI საუკუნით უნდა დათარიღდეს.
სქოლიო
კატეგორია:გალის მუნიციპალიტეტის ტაძრები
წინწკალა
წინწკალა (Gypsophila) — მცენარეთა გვარი მიხაკისებრთა ოჯახისა. ერთ- ორ- ან მრავალწლოვანი ბალახებია.
140-მდე სახეობა გავრცელებულია ევროპაში, დასავლეთ და ცენტრალურ აზიაში. კავკასიაში 28 სახეობა იზრდება, საქართველოში — 9; მათგან განსაკუთრებით ფართოდაა გავრცელებული Gypsophila tenuifolia, Gypsophila elegans, რომლებიც გვხვდება მთისწინეთიდან ალპურ სარტყელამდე კლდეებზ და ღორღიან ადგილებზე, ზოგიერთი — ველისა და ნახევრა უდაბნოს სარტყელშიც.
წინწკალას ზოგიერთი სახეობა საპონინს შეიცავს და ლუდისა და გაზიანი სასმელების დასამზადებლად იყენებენ.
ლიტერატურა
კატეგორია:მიხაკისებრნი
ვეჯინის წმინდა სტეფანეს ეკლესია
ვეჯინის წმინდა სტეფანეს ეკლესია — არქიტექტურული ძეგლი გურჯაანის მუნიციპალიტეტის სოფელ ვეჯინის დასავლეთით, ვეჯინის ხევის მარცხენა ნაპირზე, სასაფლაოს ტერიტორიაზე. სავარაუდოდ თარიღდება IX-X საუკუნეებით. ძლიერ დაზიანებულია. შემორჩენილია ჩრდილო-აღმოსავლეთი კუთხე, აფსიდის ჩრდილოეთი გვერდის კონქის ნაწილთან ერთად და დასავლეთ კედლის პერანგშემოცლილი ორი ფრაგმენტი. დანარჩენი კედლები მიწითაა დაფარული.
ეკლესია დარბაზულია. შენობის შემორჩენილი კედლები ნაგებია შერჩეული და სწორ რიგებად დაწყობილი რიყის ქვით. აფსიდის მხრები, კონქის თაღის შემორჩენილი ნაწილი და ჩრდილო-აღმოსავლეთი კუთხე გამოყვანილია შირიმის სუფთად ნათალი ქვებით. შირიმი გამოყენებული ყოფილა გარეთა კედლების მოსაპირკეთებლადაც. აღმოსავლეთი ფასადის წინ აღმოჩნდა საკურთხევლის სარკმლის თაღი, რომელიც შირიმის ერთ ქვაშია გამოკვეთილი.
ლიტერატურა
კატეგორია:გურჯაანის მუნიციპალიტეტის ტაძრები
პირდაპირი უცხოური ინვესტიცია
პირდაპირი უცხოური ინვესტიციები (FDI – Foreign direct investment)  — პირდაპირი ინვესტიცია ქვეყნის წარმოებასა და ბიზნესში უცხოური საწარმოს მიერ კომპანიის შეძენით ან არსებული ბიზნესის გაფართოებით. პირდაპირი უცხოური ინვესტიციის გარდა არსებობს პორთფელური ინვესტიცია. პორთფელური ინვესტიცია არის პასიური ინვესტიცია სხვა ქვეყნის ფასიან ქაღალდებში, როგორიცაა აქციები და ობლიგაციები.
განათლება მონღოლეთში
მინი განათლება მონღოლეთში - განათლების სისტემა მონღოლეთში. ისევე როგორც ბევრ პოსტ-სოციალისტურ ქვეყანაში, მონღოლეთის სასკოლო სისტემა ათწლიანიდან თორმეტწლიანი განათლებისკენ გადაინაცვლა, მათგან საცალდებულო ცხრაა. 2008 წელს ოფიციალური სასკოლო ასაკი 6-მდე შემცირდა. სასწავლო წელი იწყება 1 სექტემბერს. მოქმედებს საჯარო და კერძო სკოლები, საჯარო სკოლებს ხშირად ახლავთ პანსიონი ბავშვებისთვის ქვეყნის გარეუბნებიდან, დიდ ქალაქებში მოქმედებს კერძო სკოლები ფოკუსით ინგლისურის, რუსულის, თურქულის, ჩინურის და გერმანულის სწავლებაზე.
მონღოლეთის განათლების ტრადიციული სისტემა დაფუძვნებული იყო რელიგიაზე და ეზოთერიზმზე, კომუნისტური რეჟიმის დაწესების შემდეგ XX საუკუნეში მან კოლოსალური ცვლილებები განიცადა. ჩატარდა რეფორმები, რომელთა შედეგად აღიკვეთა რელიგიაზე დამყარებული განათლება. ახალი სისტემა ეფუძვნებოდა განათლების საბჭოთა სისტემას და ხელს მნიშვნელოვნად უწყობდა სწავლის ხელმისაწვდომობას მონღოლეთის მოქალაქეებისთვის. ცვლილებებს შორის იყო ტრადიციული მონღოლური დამწერლობიდან გადასვლა კირილიცას ანბანზე. უფასო დაწყებითი სკოლის დაწესებამ ხელი შეუწყო.წერა-კითხვის ცოდნის დონის ამაღლებას. 1990-იან წლებში დემოკრატიისა და თავისუფალ ბაზარზე გადასვლამ უარყოფითი გავლენა იქონია მონღოლეთის განათლებაზე, თუმცა ეს შეფერხებები უმეტესად დაძლეული იქნა ეკონომიკის განვითარების შედეგად. ამოქმედდა არაფორმალური დისტანციური სწავლების პროგრამები, რომლებსაც აფინანსებს მთავრობა უცხოურ არასამთავრობო ორგანიზაციებთან ერთად. დღეს მონღოლეთში განათლებას ზედამხედველობას უწევს განათლების, კულტურისა და მეცნიერების სამინისტრო.
XX საუკუნემდე
მონღოლეთში განათლებას ტრადიციულად აკონტროლებდნენ ბუდისტი მონასტრები და მხოლოდ ბერებით შემოიფარგლებოდა. ტიბეტური ენა სწავლების, კანონიკური და ლიტურგიკული ენა იყო. უმაღლესი დონის განათლება დიდ მონასტრებშიიყო ხელმისაწვდომი. ოფიციალური წოდებების მისაღები სწავლება მრავალ წელს გრძელდებოსა. გარდა მედიცინისა, რომლის შესწავლა მცენარეების და ფარმაცევტიკის შესწავლას მოიცავდა, უმაღლესი განათლება რელიგიური, ეზოთერული და არაამქვეყნიური იყო. მონასტრებში ისწავლებოდა ოთხი მიმართულება: ფილოსოფია და ბუდისტური დოქტრინა;  მედიცინა; მათემატიკა, ასტროლოგია და მკითხაობა და დემონოლოგია და დემონების განდევნა. XX საუკუნის დასაწყისში ოფიციალურმა პირებმა და შეძლებულმა.ოჯახებმა კერძო მასწავლებლების აყვანა დაიწყეს, მთავრობის მუშაკებისთვის დაიწყო ბუღალტერიის და ჩანაწერთა წარმოების სწავლება. მონღოლეთის ოფიციალური წყაროები, რომლებიც წინა რევოლუციურ პერიოდის მთლიან ჩამორჩენილობას ასახავდნენ - წიგნიერების დონე უდავოდ დაბალი იყო, მაგრამ წყაროები ამას ხშირად აზვიადებენ.
XX საუკუნეში
XX საუკუნეში პირველად გაჩნდა საჯარო სკოლები რუსი მასწავლებლებით, ისწავლებოდა მათ შორის რუსული ენა. მონასტრებს კონკურენციის გასაძლევად მოუწიათ მონღოლურენოვანი სკოლების გახსნა, სადაც მოსწავლეებს არ უწევდათ ბერად აღკვეცა. 1930-იან წლებში მონასტრების აღკვეთის შედეგად ასეთი სკოლები დაიხურა. მომდევნო ათწლეულებში საბჭოთა გავლენის შედეგად გავრცელდა სკოლები და გაიზარდა წერა-კითხვის ცოდნის დონე. წერა-კითხვის უნივერსალური ცოდნა მიღწეული იყო 1960-იან წლებში. დღეს მონღოლეთის წერა-კითხვის ცოდნის დონე საკმაოდ მაღალია - 98% (შედარებისთვის, მეზობელი უფრო განვითარებული ჩინეთის მონაცემია 91%).
პრობლემები
მონღოლეთში დიდ პრობლემად რჩება სიღარიბე. ბევრ ბავშვს სკოლაში სწავლის მაგივრად მწყემსად მუშაობა უწევს, ოჯახები კი განათლების მიღებაში იაზრს ვერ ხედავენ, რადგან მათ შვილებს მაინც მწყემსობს მოუწევთ. განსაკუთრებულად ეს პრობლემა 1990-იან წლებში გავრცელდა ეკონომიკის დასუსტებისას, მომუშავე ბავშვების პროცენტმა 15%-საც მიაღწია. დღეს პროცენტი საგრძნობლად დაცემულია.
წყაროები
კატეგორია:განათლება მონღოლეთში
უჩისის რაიონი
უჩისის რაიონი (Distrito de Uchiza) — რაიონი პერუში, სან-მარტინის რეგიონის ტოკაჩეს პროვინციაში. მდებარეობს ზღვის დონიდან 544 მეტრზე. 2007 წლის მონაცემებით, მოსახლეობა 19 293 ადამიანს შეადგენდა, სიმჭიდროვე 27 ადამიანი კმ²-ზე. ფართობი 723.73 კმ²-ია.
გოეთეს ინსტიტუტი
გოეთეს ინსტიტუტი (Goethe-Institut) — გერმანიის საზღვრებს გარეთ გერმანულ ენაზე ზრუნვისა და საერთაშორისო კულტურული ურთიერთობის ხელშემწყობი ინსტიტუტი. დაარსდა 1952 წელს მიუნხენში (მსგავსი ინსტიტუტი გერმანიაში არსებობდა 1920-იან წლებშიც). გერმანიაში მას აქვს 13, ხოლო მსოფლიოს 83 ქვეყანაში – 147 ინსტიტუტი. ეს ინსტიტუტები, გერმანული ენის სწავლების გარდა, ატარებენ მასპინძელი ქვეყნის ინტერესების შესაბამის კულტურულ ღონისძიებებს. აქვთ ბიბლიოთეკები და მედიოთეკები. გოეთეს ინსტიტუტების ქსელი, გოეთეს ცენტრების, კულტურული საზოგადოებების, სამკითხველო დარბაზების, საგამოცდო და ენის შემსწავლელი ცენტრების მეშვეობით ეწევა გერმანიის კულტურის და განათლების პოპულარიზაციას.
ლუაიოტეს კუნძულები
ლუაიოტეს კუნძულები (Îles Loyauté) ან ლოიალტის კუნძულები (Loyalty Islands) — მარჯნული კუნძულების ჯგუფი წყნარ ოკეანეში. ლუაიოტეს კუნძულები, რომელიც ეკუთვნის ახალ კალედონიას, შედიან საფრანგეთის სამფლობელოს შემადგენლობაში. სახელი ლოიალტი წარმოიშვა ბრიტანულ-ფრანგული ერთობლივი მფლობელობის პერიოდში, რომელიც დღეისათვის მოძველდა და აღარ გამოიყენება. საერთო ფართობია — 1981 კმ². მოსახლეობის რაოდენობა 2009 წელს შეადგენს — 17 436 ადამიანს.
გოეთეს ინსტიტუტი
საქართველოში გოეთეს ინსტიტუტი დაარსდა თბილისში 1994 წელს. ის მოქმედებს სამხრეთ კავკასიის მასშტაბით. წარმოადგენს ქართულ-გერმანული კულტურული ურთიერთობების ცენტრს. 1999 წელს საქართველოსა და გერმანიის შეთანხმების საფუძველზე საქართველოს საგარეო საქმეთა სამინისტროს ძალისხმევით გოეთეს ინსტიტუტს გადაეცა მ. ზანდუკელის ქუჩაზე მდებარე შენობა, სადაც 1920–37 წლებში განთავსებული იყო გერმანიის საკონსულო.
ლუაიოტეს კუნძულები
გეოგრაფია
ტერიტორია ძირითადად დაფარულია ტროპიკული ტყეებით და ქოქოსის პალმის პლანტაციებით. ჯგუფის შემადგენლობაში შედიან შემდეგი კუნძულები:
გოეთეს ინსტიტუტი
ლიტერატურა
კატეგორია:გერმანული კულტურა კატეგორია:გერმანიის ორგანიზაციები
ლუაიოტეს კუნძულები
ადმინისტრაციული დაყოფა
ადმინისტრაციულად ლუაიოტეს მარჯნის კუნძულები შედიან ლუაიოტეს პროვინციაში და იყოფიან სამ კომუნად:
კატეგორია:წყნარი ოკეანის კუნძულები კატეგორია:ახალი კალედონიის კუნძულები
ლაშარის დიდსალოცავი
ლაშარის დიდსალოცავი — ეკლესია, არქიტექტურული ძეგლი მდებარეობს ყვარელში, კუდიგორის ქუჩაზე. თარიღდება XVII-XVIII საუკუნეებით.
ეკლესია დარბაზულია. ნაგებია ყორე ქვითა და აგურით. დაზიანებულია: ჩამოშლილია სახურავის საფარი, ფრაგმენტულადაა შემორჩენილი ლავგარდანი. შესასვლელი სამია: დასავლეთით, სამხრეთით და ჩრდილოეთით. კარები გარედან თაღოვანია, შიგნიდან - თარაზულადაა გადახურული. აღმოსავლეთით ღრმა, ნალისებრი აფსიდია, რომლის ღერძზე თაღოვანი სარკმელია გაჭრილი. მსგავსი სარკმელია დასავლეთით კედელში, ხოლო ორ-ორი გრძივ კედლებშია. აფსიდის იატაკი ორი საფეხურითაა ამაღლებული. საკურთხეველში, სარკმლის სამხრეთით ერთი, ჩრდილოეთით კი ორი ნიშაა.
დარბაზი გადახურულია შეისრული კამარით, რომელიც ეყრდნობა ორ საბჯენ თაღს. მათგან ერთი დარბაზის შუაშია, ხოლო მეორე დასავლეთ კედელთან. შუა თაღი გადაყვანილია კრონშტაინებზე. დასავლეთ თაღი კი - კუთხის პილასტრებზე. სამხრეთ და დასავლეთ კედლებში, კარის გვერდით, თითო სათოფურია. დასავლეთ ფასადზე, ფრონტონში, სამი შეღრმავებული ჯვარია გამოსახული. ამავე ფასადზე შემორჩენილია აგურის სამსაფეხურიანი ლავგარდანი.
ლიტერატურა
კატეგორია:ყვარლის მუნიციპალიტეტის ტაძრები
ქრისტინე ფალასინიდი
ქრისტინე ფალასინიდი (დ. 31 ივლისი, 1970, თბილისი) — ქართველი სპორტსმენი ქალი (სინქრონული ცურვა), სსრკ მრავალგზის ჩემპიონი ერთეულებში, დუეტებსა და ჯგუფურ ვარჯიშში. XXIV ოლიმპიური თამაშების მონაწილე, ევროპის ჩემპიონი (1989, ბონი, გფრ).
რესურსები ინტერნეტში
კატეგორია:დაბადებული 31 ივლისი კატეგორია:დაბადებული 1970 კატეგორია:ქართველი მოცურავეები კატეგორია:ქალები სპორტში კატეგორია:თბილისში დაბადებულები
კახისა და ქურმუხის ეპარქია
კახისა და ქურმუხის ეპარქია — საქართველოს მართლმადიდებელი სამოციქულო ეკლესიის ერთ-ერთი ეპარქია, მდებარეობს აზერბაიჯანის რესპუბლიკის ტერიტორიაზე, ისტორიულ ჰერეთში (საინგილო). 2009 წლის 30 აპრილის წმინდა სინოდის სხდომის განჩინებით (VI პუნქტი), ჰერეთის მხარე გამოეყო ნეკრესისა და ჰერეთის ეპარქიას და ჰერეთისთვის დაინიშნა ტიტულოვანი ეპისკოპოსი ადგილსამყოფელით ქ. თბილისში. ამავე სხდომაზე წმინდა სინოდმა გამოარჩია სამღვდელმთავრო კანდიდატად არქიმანდრიტი მელქისედეკ ხაჩიძე (IX პუნქტი), რომელიც 2009 წლის 3 მაისს სვეტიცხოვლის საპატრიარქო ტაძარში ეკურთხა ჰერეთის ეპისკოპოსად.
2009 წლის აგვისტოში ეპარქია უკვე დედოფლისწყაროსა და ჰერეთის ეპარქიად მოიხსენიებოდა, 2010 წლის 21 დეკემბრის სინოდის სხდომის მიხედვით ეპარქიას დაუბრუნდა თავისი ისტორიული სახელი და ეწოდა ხორნაბუჯისა და ჰერეთის ეპარქია.
2014 წლის 3 ივნისის სინოდის სხდომის განჩინებით (VII პუნქტი) ხორნაბუჯისა და ჰერეთის ეპარქიას გამოეყო ჰერეთის სამრევლოები და შეიქმნა:
ამავე სხდომაზე წმინდა სინოდმა გამოარჩია სამღვდელმთავრო კანდიდატად არქიმანდრიტი დემეტრე (თეთრუაშვილი), რომლის ეპისკოპოსად კურთხევა გაურკვეველი მიზეზების გამო არ მომხდარა.
2015 წლის 25 მაისის ხსდომაზე წმინდა სინოდმა განიხილა არქიმანდრიტ დემეტრეს (თეთრუაშვილი) წერილი და დაადგინა (V პუნქტი):
მიუხედავად სინოდის ამ დადგენილებისა საკითხი შესწავლილი და სინოდისთვის განსახილველად გადაცემული არ არის.
რესურსები ინტერნეტში
კატეგორია:საქართველოს ეპარქიები კატეგორია:მართლმადიდებლობა აზერბაიჯანში კატეგორია:ჰერეთი
პირლიცა (ფელეშტის რაიონი)
პირლიცა (Pîrliţa) — სოფელი მოლდოვაში, ფელეშტის რაიონში. მდებარეობს ზღვის დონიდან 138 მეტრზე. 2004 წლის მონაცემებით, მოსახლეობა 3 392 ადამიანს შეადგენდა.
რესურსები ინტერნეტში
კატეგორია:ფელეშტის რაიონის სოფლები
ლაშქენდარის ეკლესია
ეკლესია აგებულია შუა საუკუნეებში.
ლაშქენდარის საეკლესიო კომპლექსი აშენებულია ამავე სახელწოდების მთაზე, ქალაქ ტყვარჩელიდან 5-6 კმ-ზე. ის მოიცავს ორ ეკლესიას: ძირითადს-გუმბათოვანი ტაძრით, ხოლო ჩრდილოეთიდან მთავარ ტაძარს ებჯინება პატარა ეკლესია ნახევრადწრიული აფსიდით, რომელიც მთავარ ტაძართან დაკავშირებულია გასასვლელით. მთელი ეს ანსამბლი შემოსაზღვრულია 100 მეტრიანი დამცავი კედლით, რომლის სამხრეთით აღმართულია ცენტრალური თაღოვანი შესასვლელი მასზე გამოქანდაკებული რელიეფური ჯვრით. გარდა ცენტრალური შესასვლელისა, კომპლექსს გააჩნია კიდევ სამი შესასვლელი: ერთი შესასვლელი დასავლეთის მხრიდან, მორთული ლომების ჰერალდიკური გამოსახულებებით და ორი შესასვლელი ჩრდილოეთის მხრიდან.
ამჟამად მთავარ ტაძარს გუმბათი ჩამონგრეული აქვს, ხოლო მისი კარიბჭე მოგვიანებით არის აგებული და მთლიანად შენარჩუნებულია. ტაძარს აკრავს სამარხებიანი ხელოვნური ბაქანი, სადაც ადრე ჩატარებული არქეოლოგიური გათხრების შედეგად აღმოჩენილია ბრინჯაოსგან დამზადებული ლომის ფიგურები, შანდლები, სხვადასხვა სარიტუალო ნივთები-ქართული ქრისტიანული ხელოვნების ტიპური ნიმუშები. მთელი საეკლესიო-არქიტექტურული სივრცე, მიუხედავად მისი მოუვლელობისა, მაინც შთამბეჭდავად გამოიყურება და საქართველოში უპირატესად გავრცელებული საეკლესიო ხუროთმოძღვრების გამორჩეულ ძეგლად არის აღიარებული. ტერიტორია ოკუპირებულია რუსეთის მიერ, რის გამოც ეკლესიის შესწავლა და შესაბამისი სამუშაოების ჩატარება შეუძლებელია.
რესურსები ინტერნეტში
კატეგორია:ოჩამჩირის მუნიციპალიტეტის ტაძრები
ტოპიები
ტოპიები — გვიანი შუა საუკუნეების ყველაზე ძლიერი ალბანური ფეოდალური დინასტია. თავიდან ისინი შედიოდნენ ალბანეთის სამეფოს შემადგენლობაში. 1368 წელს კარლ ტოპიამ აიღო დურესი და შექმნა ალბანეთის სამთავრო, რომელიც წარმოადგენდა ისტორიის მანძილზე პირველ დამოუკიდებელ პოლიტიკურ ერთეულს რომელსაც ეთნიკური ალბანელი (მამის მხრიდან) განაგებდა.
წევრები
ჩამონათვალში მხოლოდ მამრობითი წევრების შთამომავლებს: მინი|მარცხნივ|[[ალბანეთის სამთავრო (შუა საუკუნეები)|ალბანეთის სამთავრო კარლ ტოპიას მიერ დურესის აღებამდე.]]
სქოლიო
კატეგორია:დინასტიები კატეგორია:ალბანელები კატეგორია:ალბანეთის ისტორია კატეგორია:შუა საუკუნეები
იუსიფ ეივაზოვი
იუსიფ ვილაიათ ოღლუ ეივაზოვი (Yusif Vilayətoğlu Eyvazov; დ. 2 მაისი, 1977, ალჟირი) — აზერბაიჯანელი ოპერის მომღერალი, დრამატული ტენორი, აზერბაიჯანის დამსახურებული არტისტი (2017), აზერბაიჯანის სახალხო არტისტი (2018). ეივაზოვის რეპერტუარი ფართოა, ძირითადად ეს არის პარტიები ვერიზმის ეპოქიდან.
ეივაზოვი გამოდის ისეთ ცნობილ საოპერო მოედნებზე, როგორებიცაა მეტროპოლიტენ ოპერა, ლა სკალა, ვენის სახელმწიფო ოპერა, მოსკოვის დიდი თეატრი, პარიზის ნაციონალური ოპერა და სხვ.
არის იტალიის საერთაშორისო კონკურსის გრან-პრის, ჯანანდრეი გავაცენის საპატიო მედლის მფლობელი. 2012 წელს გაიმარჯვა ბაქოში გამართულ ბულბულის სახელობის ვოკალისტთა VI საერთაშორისო კონკურსში.
ბიოგრაფია
იუსიფ ეივაზოვი 1977 წელს ალჟირში აზერბაჯანელი მასწავლებლების ოჯახში დაიბადა. მამამისი, მეტალურგიის პროფესორი, იმ ხანად გაცვლით ალჟირში მუშაობდა.
იუსიფის მუსიკალური განათლება ბაქოს მუსიკალურ აკადემიაში დაიწყო. 1998 წელს იგი სწავლის გასაგრძელებლად იტალიაში, მილანში გადავიდა. მუსიკალურ ხელოვნებას სრულყოფდა ფრანკო კორელის, მაგდა ოლივეიროს, პლასიდო დომინგოს, ჯანანდრეი გავაცენის მასტერ-კლასებში.
ტენორმა საკუთარი კარიერა იტალიის მცირე საოპერო თეატრებში გამოსვლებით დაიწყო. გასტროლირებდა საფრანგეთში, ავსტრიაში, სლოვენიაში, გერმანიაში, ესპანეთში, იაპონიასა და კორეაში. 2008 წელს ეივაზოვმა მილანში გამართულ ოპერის მომღერალთა საერთაშორისო კონკურსის გრან-პრი მოიპოვა. 2009 წლის იანვარში მოსკოვის კონსერვატორიის დიდ დარბაზში გამართულ ვლადიმირ მინინის საიუბილეო კონცერტზე გამოვიდა. იმავე წელს გამართა სოლო კონცერტები ბაქოსა და რომში. 2012 წელს ბაქოში გამართულ ბიულბულის სახელობის ვოკალისტთა VI საერთაშორისო კონკურსის გამარჯვებული გახდა.
2010 წელს დებიუტი ჰქონდა დიდ თეტრში გამართულ ჯ. პუჩინის ოპერაში „ტოსკა“.
2013 წელს ეივაზოვის დებიუტი შედგა ოტელოს როლში რავენაში დანტე ალეგიერის თეატრის სცენაზე ჯ. ვერდის 200 წლისთავისადმი მიძღვნილ ოპერის მომღერალთა საერთაშორისო ფესტივალზე.
2014 წელს რომის ოპერის თეატრში ეივაზოვმა მთავარი როლი შეასრულა ანა ნეტრებკოსთან ერთად ჯ. პუჩინის ოპერაში „მანონ ლესკო“. დე გრიეს როლზე როლზე იუსიფი რიკარდო მუტიმ მიიწვია.
2015 წელს პლასიდო დომინგოს ხელმძღვანელობით მისი ჩრდილოამერიკული დებიუტი შედგა ლოს-ანჟელესში ოპერა „პიაცაში“. იმავე წელს იუსიფს დებიუტი ჰქონდა მეტროპოლიტენ-ოპერაში გამართულ ოპერა „ტურანდოტში“.
2016 წელს მისი დებიუტების სერია გაგრძელდა პარიზის ნაციონალურ ოპერასა (29 თებერვალს ეივაზოვმა პირველად შესრულა მანრიკოს პარტია ოპერა „ტრუბადურში“) და ვენის სახელმწიფო ოპერაში (28 აპრილი, კალფის პარტია ოპერა „ტურანდოტში“). 31 მაისს ეივაზოვის დებიუტი შედგა მარინის თეატრში, ივლისში ბერლინის სახელმწიფო თეატრსა და ზალცბურგის ფესტივალზე. 2017 წელს ნეტრებკომ და ეივაზოვმა ჩაატარეს ტურნე აზიის ქვეყნებსა და ავსტრალიაში.
იუსიფ ეივაზოვი არაერთხელ გამოვიდა საკონცერტო პროგრამით მილანის სიმფონიურ ორკესტრთან (LaVerdi-სთან) ერთად, რა შემთხვევაშიც იტალიური ოპერებიდან ცნობილი არიებისა და დუეტების შესრულებას ანიჭებდა უპირატესობას.
2018 წლის აპრილში ეივაზოვსა და ნეტრებკოს „უნიკალური შემოქმედებითი დუეტისათვის“ დიდი თეატრის სპექტაკლში „მანონ ლესკო“ თეატრალური პრემია „ოქროს ნიღაბი“ მიენიჭათ. იმავე წლის მაისში დიდი დამსახურებისათვის აზერბაიჯანის მუსიკალური კულტურის განვითარებაში იუსიფ ეივაზოვს „აზერბაიჯანის სახლხო არტისტის“ წოდება მიენიჭა.
2020 წლის 24 ოქტომბერს ეივაზოვი დიდი თეატრის სცენაზე პლასიდო დომინგოსთან ერთად გამოვიდა და მასთან ერთად დონ ალვაროსა და დონ კარლოსის დუეტი შესრულა ჯუზეპე ვერდის ოპერაში „ბედისწრის ძალა“.
პირადი ცხოვრება
2015 წლის 29 ოქტომრიდან დაქორწინებულია რუსეთისა და ავსტრიის საოპერო მომღერალ ანა ნეტრებკოზე, რომელიც 2014 წელს რომში რეპეტიციაზე გაიცნო. ნიშნობა იმავე წლის ზაფხულში ზალცბურგში შედგა. ამჟამად ისინი ერთად ცხოვრობენ ვენაში.
სქოლიო
კატეგორია:დაბადებული 2 მაისი კატეგორია:დაბადებული 1977 კატეგორია:აზერბაიჯანელი საოპერო მომღერლები კატეგორია:XXI საუკუნის საოპერო მომღერლები კატეგორია:საოპერო ტენორები
ჰომოლოგია (გეგმიური გეომეტრია)
ჰომოლოგია — გეგმიურ გეომეტრიაში გეგმილური სიბრტყის ურთიერთცალსახა ასახვა თავის თავში, რომლის დროსაც ინახება წერტილთა წრფივი განლაგება და უძრავი რჩება რომელიმე წრფის (ჰომოლოგიის ღერძის) ყველა წერტილი.
ლიტერატურა
კატეგორია:გეგმიური გეომეტრია
აქცია (ფასიანი ქაღალდი)
მინიატიურა|აქციების ბირჟა აქცია — ფასიანი ქაღალდი, რომელიც გამოხატავს სააქციო საზოგადოებაში მისი მფლობელის წილს. იგი ადასტურებს მისი მფლობელის უფლებებს ემიტენტის საწესდებო კაპიტალში წილზე, მოგებიდან დივიდენდის მიღებასა და ემიტენტის ლიკვიდაციის შემთხვევაში დარჩენილი აქტივებიდან შესაბამისი წილის მიღებაზე. განარჩევენ ორი ტიპის აქციას: ჩვეულებრივსა და პრივილეგირებულს. ჩვეულებრივი აქციის მფლობელი ითვლება კომპანიის წილის სრულუფლებიან მფლობელად და აქვს ხმის მიცემის უფლება, ხოლო პრივილეგირებული აქციის მფლობელს არ აქვს კენჭისყრაში მონაწილეობის უფლება.
იხილეთ აგრეთვე
სააქციო საზოგადოება
დომენტი ყულუმბეგოვი
დომენტი სარდიონის ძე ყულუმბეგოვი (ყულუმბეგთი) (Доменти Сардионы фырт Хъуылымбегты; დ. 4 იანვარი, 1955, სოფ. თხინალა, ახლანდ. გორის მუნიციპალიტეტი) — ოსი ისტორიკოსი და პოლიტიკური მოღვაწე. ე. წ. სამხრეთ ოსეთის რესპუბლიკის დე ფაქტო მთავრობის თავმჯდომარე 2014–2017 წლებში.
1972 წელს დაამთავრა ცხინვალის სკოლა-ინტერნატი. ამავე წელსვე ჩაირიცხა და 1978 წელს დაასრულა სამხრეთ ოსეთის სახელმწიფო პედაგოგიური ინსტიტუტის ისტორია-უცხოური ენების ფაკულტეტი, 2009 წელს — თანამედროვე ჰუმანიტარული აკადემია, იურისპრუდენციის სპეციალობით. 2000 წელს დონის როსტოვის სახელმწიფო სამსახურის ჩრდილოეთ კავკასიის აკადემიაში გაიარა პროფესიული გადამზადება. საკლასო ჩინი: რუსეთის ფედერაციის სახელმწიფო სამოქალაქო სამსახურის 1-ლი კლასის მრჩეველი; ჩრდილოეთ ოსეთის რესპუბლიკის მე-3 კლასის მრჩეველი.